_:nb0dff48de11d47999b50b397934bec8fxb0
<http://schema.org/articleBody>
"\r\nO funcționară din statul american Kentucky, Kim Davis, care a sfidat sentința Curții Supreme a SUA, refuzând să elibereze certificate de căsătorie pentru cuplurile homosexuale, a fost arestată.\r\nFemeia a fost acuzată de sfidarea Curții, judecătorul federal susținând că a dat dovadă de ”neascultare gravă”, scrie New York Times.\r\nÎn fața instanței, Kim Davis a reafirmat că nu a dorit nicio clipă să renunțe la principiile sale creștine și că nu va da niciun pas înapoi, chiar dacă, de două luni, sfidează deciziile Curții Supreme. ”Nu trebuie să mă gândesc la asta. Nu am de făcut vreo alegere”, a spus Davis. Întrebată cum definește căsătoria, Davis a răspuns din nou: ”Căsătoria este între un bărbat și o femeie”.\r\n\r\nDeși avocatul său i-a cerut judecătorului ca femeia să primească doar o amendă, judecătorul a decis că o astfel de sancțiune nu ar fi suficientă pentru a pedepsi comportamentul funcționarei.\r\nPe 3 septembrie, în timp ce funcționara era escortată, cu cătușe la mâini, de la Tribunal spre închisoare, activiștii homosexuali scandau: \"Dragostea a învins! Dragostea a învins!\".\r\nÎn aceeași zi, Hillary Clinton, vârful de lance al Partidului Democrat și cel mai important candidat prezidențial din SUA, a declarat pe contul de Twitter, secondată de reprezentanții Casei Albe, că domnia legii e cea mai importantă, iar legea stipulează \"egalitatea căsătoriei\".\r\nÎnsă Rand Paul, unul din candidații republicani la președinția SUA, a declarat la CNN că decizia Curții de a o aresta pe Kim Davis este nepotrivită: \"Cred că este absurd să arunci pe cineva în închisoare pentru că își exercită dreptul la libertate religioasă. Dacă vrei să-i convingi pe oameni de faptul că mariajul între persoane de același sex este acceptabil, e mai bine să-i iei cu binișorul, nu să folosești forța statului\".\r\nAcesta mai consideră că tacticile violente se vor întoarce împotriva activiștilor LGBT: \"Dacă vor folosi forța guvernului federal și se vor implica în fiecare caz din fiecare stat și localitate, știți ce se va întâmpla? O să le întărească oamenilor convingerile în această privință (a opoziției la căsătoriile homosexuale - n.red.)\".\r\n\r\nSursa: LifeSiteNews.com\r\nTraducerea și adaptarea: ActiveNews.ro"
<http://stiripentruviata.ro/functionara-americana-arestata-pentru-ca-refuza-sa-elibereze-certificate-de-casatorie-pentru-cupluri-homosexuale/>